
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1151 


12 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή στο καθεστώς Τελωνειακής Αποταμίευσης 


και διαδικασία διενέργειας λιανικών πωλήσεων 
προϊόντων Τρίτων Χωρών, από τα Καταστήματα 
Αφορολογήτων Ειδών, σε επιβάτες με άμεσο προ¬ 
ορισμό τρίτες χώρες. 1 

Συγκρότηση Συνεργείων ελέγχου έρευνας αγοράς... 2 

Καθορισμός αριθμού των προσώπων που μπορεί το 
Ταμείο Πρόνοιας Δικηγόρων Αθηνών να αναθέσει 

έργο με μίσθωση. 3 

Τροποποίηση Οργανισμού Εσωτερικής Υπηρεσίας 

του Δήμου Κοζάνης. 4 

Τροποποίηση - Συμπλήρωση αποφάσεως περί συστά- 
σεωςτου Ν.Π. «Σχολική Επιτροπή Δημοτικού Σχο¬ 
λείου Διμυλιάς και Νηπιαγωγείου Ελεούσας Δήμου 

Καμείρου». 5 

Χορήγηση άδειας άσκησης επαγγέλματος κοινωνικής 
λειτουργού στην Τσαμπίκα Εγγλέζου του Δημητρί- 
ου κατοίκου Απολλώνειου Ρόδου. 6 


ΑΠΟΦΑΣΕΙ Σ 

Αριθ. Τ.3579/64 (1) 

Υπαγωγή στο καθεστώς Τελωνειακής Αποταμίευσης και 
διαδικασία διενέργειας λιανικών πωλήσεων προϊό¬ 
ντων Τρίτων Χωρών, από τα Καταστήματα Αφορολο¬ 
γήτων Ειδών, σε επιβάτες με άμεσο προορισμό τρίτες 
χώρες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κανονισμού (Ε.Ο.Κ.) 2913/92 του 
Συμβουλίου της 12ης Οκτωβρίου 1992 «Περί θεσπίσεως 
του Κοινοτικού Τελωνειακού Κώδικα» και ειδικότερα τις 
διατάξεις των άρθρων 76 και 98 -113 (Ε 302). 

2. Τις διατάξεις του Κανονισμού Εφαρμογής (Ε.Ο.Κ.) 
2454/93 και ειδικότερα των άρθρων 253-289,496 - 523 και 
524-535 (Ε 253). 

3. Τις διατάξεις των άρθρων 33, παρ. 3, 34, 41, 142 και 


επόμενα του Ν. 2960/01 «Εθνικός Τελωνειακός Κώδικας» 
(ΦΕΚ 265/Α/22-11-01). 

4. Τις διατάξεις του άρθρου 27, παρ.1 του Ν. 827/1978 
«περί Ρυθμίσεως Δασμολογικών Θεμάτων και άλλων δια¬ 
τάξεων» (Φ.Ε.Κ 194/Α/18.11.1978). 

5. Τις διατάξεις του άρθρου 120του Ν. 2533/1997 «Χρη¬ 
ματιστηριακή αγορά παραγώγων και άλλες διατάξεις» 
(ΦΕΚ 228/Α/11.11.1997). 

6. Τις διατάξεις του Π.Δ. 86/1979 «περί συστάσεως 
ιδιορρύθμου Ανωνύμου Εταιρίας δια την εκμετάλλευσιν 
καταστημάτωνπωλήσεως αφορολογήτων και αδασμολο- 
γήτων ειδών και εγκαταστάσεως και λειτουργίας τούτων 
εις τα σημεία εξόδου επιβατών εξωτερικού» (Φ.Ε.Κ 
17/Α/31.1.1979). 

7. Την Τ.2043/87/Β0019/22.3.1993 Α.Υ.Ο. «Διαδικασία 
προμήθειας, εναποθήκευσης και διακίνησης προϊόντων 
στα Καταστήματα Αδασμολογήτων και Αφορολογήτων 
Ειδών» (ΦΕΚ 521 /Β/13.7.1993). 

8. Την Τ. 3451/41 /Β0019/30-Ιουνίου-1999 Α.Υ.Ο «Διε¬ 
νέργεια και Φορολογημένων Πωλήσεων από τα Καταστή¬ 
ματα Αφορολογήτων Ειδών της Εταιρίας-Καταστήματα 
Αφορολογήτων Ειδών Α.Ε-Διαδικασία Πώλησης Αδασμο- 
φορολογήτων και Φορολογημένων Προϊόντων από την 
Εταιρία - Καταστήματα Αφορολογήτων Ειδών Α.Ε.» (ΦΕΚ 
1470/Β/20.7.1999). 

9. Την 1460/10/Γ0019/21.3.2002 Α.Υ.Ο. «Λειτουργία του 
καθεστώτος Τελωνειακής Αποταμίευσης» (ΦΕΚ 468/ 
Β/15.4.2002). 

10. Την παραγ. 1 του άρθρου 1 της Τ. 2493/2504-06- 
2002 Α.Υ.Ο Διαδικασία λιανικών πωλήσεων αποταμιευμέ¬ 
νων εμπορευμάτων σε ταξιδιώτες μη εγκατεστημένους 
στο εσωτερικό της Κοινότητας οι οποίοι έχουν προορισμό 
τρίτες χώρες. ΦΕΚ (764/Β/19.6.2002) 

11. Την 18/5.6.2003 αίτηση της εταιρείας «ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». 

12. Την 1065956/863/Α0006/2003 (ΦΕΚ 985 Β) κοινή 
απόφαση του Πρωθυπουργού και του Υπουργού Οικονο¬ 
μικών «Καθορισμός αρμοδιοτήτων των Υφυπουργών Οι¬ 
κονομικών». 

13. Το Π .Δ. 81 /2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.2002). 

14. Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του κράτους, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Πεδίο εφαρμογής 

1. Βιομηχανοποιημένα καπνικά προϊόντα Τρίτων Χω¬ 
ρών, τα οποία υπάγονται στο καθεστώς Τελωνειακής 
Αποταμίευσης, σε αποθηκευτικές εγκαταστάσεις «Τύπου 
Ε», στις οποίες διαχειριστής - αποταμιευτής είναι η Εται¬ 
ρεία, «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.», 
επιτρέπεται να πωλούνται λιανικώς σε ταξιδιώτες στο 
πλαίσιο κυκλοφορίας τους προς Τρίτες Χώρες. 

2. Λοιπά προϊόντα και εμπορεύματα Τρίτων Χωρών, τα 
οποία έχουν υπαχθεί σε καθεστώς Αποταμίευσης στις 
αποθηκευτικές εγκαταστάσεις της παραγράφου 1 του 
παρόντος άρθρου, επιτρέπεται να πωλούνται λιανικώς 
υπό τους αυτούς όρους και προϋποθέσεις της παρού¬ 
σας, κατόπιν έγκρισης του Γενικού Διευθυντού Τελωνεί¬ 
ων και Ε.Φ.Κ. 

3. Οι όροι και προϋποθέσεις διενέργειας των λιανικών 
πωλήσεων καθώς και οι διαδικασία παρακολούθησης των 
συγκεκριμένων προϊόντων, πέραν των οριζομένων στην 
Τ. 1460/10/Γ0019/21.3.2002 Α.Υ.Ο όπως αυτή κοινοποιή¬ 
θηκε με την Τ2130/22/Γ0019/1.5.2002 Ε.Δ.Υ.Ο, οι διατά¬ 
ξεις της οποίας εφαρμόζονται και στην συγκεκριμένη πε¬ 
ρίπτωση, καθορίζονται από τα επόμενα άρθρα της πα- 
ρούσης. 

Άρθρο 2 

Έγκριση διενέργειας λιανικών πωλήσεων 

1. Η Τελωνειακή Περιφέρεια Αττικής βάσει της παρούσας 
επιτρέπει την διενέργεια λιανικών πωλήσεων , αναγράφο¬ 
ντας στην θέση 9 της «Άδειας» Τελωνειακής Αποταμίευσης 
την ένδειξη «επιτρέπεται η διενέργεια λιανικών πωλήσεων 
βιομηχανοποιημένων καπνικών προϊόντων, σε ταξιδιώτες 
στο πλαίσιο κυκλοφορίας τους προς Τρίτες Χώρες». 

2. Πριν επιτραπεί η διενέργεια λιανικών πωλήσεων ο δια¬ 
χειριστής - αποταμιευτής, υποχρεούται στην κατάθεση 
στο Τελωνείο Ελέγχου του καθεστώτος, συμπληρωματι¬ 
κής τριτεγγύησης η οποία καλύπτει τουλάχιστον το 20% 
των αναλογούντων επιβαρύνσεων των προϊόντων, τα 
οποία ευρίσκονται στις αποθηκευτικές εγκαταστάσεις και 
έχουν υπαχθεί στο καθεστώς Τελωνειακής Αποταμίευσης. 

3. Η ανωτέρω τριτεγγύηση συνίσταται σε Εγγυητική 
Επιστολή Τραπέζης ή Ασφαλιστικής Εταιρείας, υπολογί¬ 
ζεται σύμφωνα με το άρθρο 3 της Τ. 1460/10/Γ0019/21 - 
03-2002 Α.Υ.Ο. και είναι πέραν της τριτεγγύησης που έχει 
κατατεθεί για την λειτουργία του καθεστώτος Τελωνεια- 
κής Αποταμίευσης. 

Άρθρο 3 

Διαδικασία υπαγωγής στο καθεστώς - μεταφορά - τοπο¬ 
θέτηση στα καταστήματα 

1. Η υπαγωγή των συγκεκριμένων προϊόντων στο καθε¬ 
στώς Τελωνειακής Αποταμίευσης, η μεταφορά τους στις 
αποθηκευτικές εγκαταστάσεις (Καταστήματα Αφορολο¬ 
γήτων Ειδών και αποθήκες τους), η εγγραφή τους στην 
λογιστική αποθήκης ενεργούνται σύμφωνα με τα οριζό¬ 
μενα στηνΤ 1460/10/Γ0019/21.3.2002 Α.Υ.Ο. 

2. Η διασάφηση υπαγωγής στο καθεστώς Τελωνειακής 
Αποταμίευσης, κατατίθεται για κάθε χώρο αποθήκευσης 
(Κατάστημα Αφορολογήτων Ειδών και αποθήκη του), χω¬ 
ριστά και περιλαμβάνει προϊόντα που προορίζονται μόνο 
για τον συγκεκριμένο χώρο 


3. Τα Αποταμιευμένα προϊόντα τοποθετούνται στον χώ¬ 
ρο του καταστήματος σε διαφορετική θέση από τα υπό¬ 
λοιπα εμπορεύματα, ώστε να είναι δυνατή η άμεση κατα¬ 
μέτρησή τους σε περίπτωση ελέγχου. 

4. Η μεταφορά από το ένα κατάστημα σε άλλο, ενεργεί- 
ται σύμφωνα με τα οριζόμενα στο άρθρο 14 της Τ. 
1460/10/Γ0019/21.3.2002 Α.Υ.Ο όπως αυτή κοινοποιήθη¬ 
κε με την Τ. 2130/22/Γ0019/1.5.2002 Ε.Δ.Υ.Ο. 

Άρθρο 4 

Έγκριση απλοποιημένων διαδικασιών. 

Εγκρίνουμε την διαδικασία εκτελωνισμού, στον προσ¬ 
διοριζόμενο από τον εξαγωγέα τόπο, για τα Αποταμιευ¬ 
μένα Προϊόντα που πωλούνται λιανικώς, ως προς την λή¬ 
ξη του καθεστώτος Τελωνειακής Αποταμίευσης, με Επα- 
νεξαγωγή (απλουστευμένη διαδικασία). 

Άρθρο 5 

Διαδικασίες πώλησης και επανεξαγωγής 

1. Οι απλουστευμένες διαδικασίες περιλαμβάνουν την έκ¬ 
δοση «Αποδείξεων Λιανικής Πώλησης», την σύνταξη σχετι¬ 
κών ημερήσιων συγκεντρωτικών «Καταστάσεων Πωληθέ- 
ντων Αποταμιευμένων Εμπορευμάτων» και την κατάθεση 
μηνιαίας «Συγκεντρωτικής Διασάφησης Επανεξαγωγής». 

2. Τα Αποταμιευμένα προϊόντα πώλούνται μόνο σε ταξι¬ 
διώτες που αναχωρούν άμεσα για τρίτες χώρες. 

3. Η πώληση των συγκεκριμένων προϊόντων ενεργείται 
με την έκδοση από τον διαχειριστή - αποταμιευτή (Εται¬ 
ρεία Κ.ΑΈ ΑΈ), απόδειξης λιανικής πώλησης, από ιδιαί¬ 
τερη ταμειακή μηχανή ή Ηλεκτρονικό Υπολογιστή, που 
εκδίδουν αποδείξεις μόνο των αποταμιευμένων προϊό¬ 
ντων. Σε περίπτωση όμως, που για διαφόρους λόγους αυ¬ 
τό δεν είναι δυνατόν, και η έκδοση των αποδείξεων των 
αποταμιευμένων προϊόντων ενεργείται από την ίδια τα¬ 
μειακή μηχανή ή Η/Υ που εκδίδονται οι αποδείξεις και των 
άλλων εμπορευμάτων (Κοινοτικών- Εγχώριων - Αποταμι¬ 
ευμένων) , τότε στην απόδειξη λιανικής πώλησης των απο¬ 
ταμιευμένων προϊόντων, θα υπάρχει απαραίτητα ,εκτός 
των άλλων στοιχείων που προβλέπονται, αναλογικά, στα 
άρθρα 8,9 και 10 της Τ.3451/41/Β0019/30-6-1999 Α.Υ.Ο., 
και η ένδειξη «αποταμιευμένα». Η απόδειξη λιανικής πώ¬ 
λησης επέχει άδεια παραλαβής του εμπορεύματος. 

4. Με βάση τις αποδείξεις λιανικής πώλησης, συντάσ- 
σεται από τον διαχειριστή - αποταμιευτή (Εταιρεία Κ.ΑΈ 
ΑΈ), ημερησίως «Κατάσταση Πωληθέντων Αποταμιευμέ¬ 
νων Εμπορευμάτων», σε ταξιδιώτες με προορισμό Τρίτη 
Χώρα, η οποία ελέγχεται και βεβαιώνεται για την έξοδο, 
από το Τελωνείο που εποπτεύει την έξοδο των προϊόντων 
από την χώρα. 

5. Η πιο πάνω κατάσταση συντάσσεται, όπως προβλέ- 
πεται στο άρθρο 12 της Τ.3451/41/Β0019/30.6.1999 
Α.Υ.Ο και περιλαμβάνει, πέραν των άλλων και την ποσό¬ 
τητα των προϊόντων, κατά διασάφηση αποταμίευσης, 
σύμφωνα με την περιγραφή της. 

Άρθρο 6 

Τήρηση λογιστικής αποθήκης 

1. Η λογιστική αποθήκης τηρείται από τον διαχειριστή - 
αποταμιευτή στην έδρα της εταιρείας, κατά αποθηκευτι¬ 
κή εγκατάσταση (Κατάστημα Αφορολογήτων Ειδών). 

2. Κάθε αποθηκευτική εγκατάσταση, ( Κατάστημα), με 
ευθύνη του διαχειριστή - αποταμιευτή ( Εταιρεία Κ.ΑΈ 

Α.Ε), τηρεί καρτέλα κατά Διασάφηση Αποταμίευσης, 
στην οποία καταχωρείται η είσοδος των εμπορευμάτων 
(Διασάφηση Αποταμίευσης - Είδος- Ποσότητα) και η έξο¬ 
δος ( ημερήσια «Κατάσταση Πωληθέντων Αποταμιευμέ¬ 
νων Εμπορευμάτων»- είδος- ποσότητα). 

3. Η κατάσταση αποθεμάτων που προβλέπεται στο άρ¬ 
θρο 24της Τ. 1460/10/Γ0019/21.3.2002 Α.Υ.Ο υποβάλλε¬ 
ται από τον διαχειριστή - αποταμιευτή συγκεντρωτικά 
στο Τελωνείο Αερολιμένα «ΕΛ. ΒΕΝΙΖΕΛΟΣ», το οποίο εί¬ 
ναι Τελωνείο Ελέγχου του καθεστώτος, ενώ κάθε αποθη¬ 
κευτική εγκατάσταση (Κατάστημα), υποβάλει κατάστα¬ 
ση αποθεμάτων στο αρμόδιο Τελωνείο Εξόδου, μόνο για 
τα αποταμιευμένα προϊόντα που αφορούν την συγκεκρι¬ 
μένη αποθηκευτική εγκατάσταση ( Κατάστημα Αφορο¬ 
λογήτων και αποθήκη). 

Άρθρο 7 

Τακτοποίηση εξόδου - Συγκεντρωτική 
Διασάφηση επανεξαγωγής 

1. Ο διαχειριστής - αποταμιευτής (Εταιρεία Κ.Α.Ε Α.Ε), 
υποχρεούται να καταθέτει μηνιαία «Συγκεντρωτική Δια¬ 
σάφηση Επανεξαγωγής», κατά χώρο αποθήκευσης, (κα¬ 
τάστημα), επί της οποίας «αποστολέας-εξαγωγέας» ανα- 
φέρεται ο ίδιος, ενώ στη θέση «παραλήπτης» αναγράφε¬ 
ται η φράση «Διάφοροι ταξιδιώτες τρίτων χωρών». 

2. Η «Συγκεντρωτική Διασάφηση Επανεξαγωγής» κατα¬ 
τίθεται στο Τελωνείο Ελέγχου του καθεστώτος, το πρώτο 
δεκαήμερο του επόμενου μήνα, από το μήνα πραγματο¬ 
ποίησης των πωλήσεων. 

3. Ημερομηνία αποδοχής της συγκεκριμένης «Συγκε¬ 
ντρωτικής Διασάφησης Επανεξαγωγής», είναι η τελευ¬ 
ταία ημέρα του μήνα που πραγματοποιήθηκε η πώληση 
και επανεξαγωγή των Αποταμιευμένων Προϊόντων. 

4. Στη θέση 44 της «Συγκεντρωτικής Διασάφησης Επα¬ 
νεξαγωγής», αναγράφονται οι ημερήσιες «Καταστάσεις 
Πωληθέντων Αποταμιευμένων Εμπορευμάτων», που 
έχουν βεβαιωθεί από το Τελωνείο Εξόδου και επισυνά¬ 
πτονται επί αυτής. Η «Συγκεντρωτική Διασάφηση Επανε¬ 
ξαγωγής», αφού ελεγχθεί σύμφωνα με τις ισχύουσες δια¬ 
τάξεις, θεωρείται για την ορθότητάτης και τακτοποιείται 
ως προς την βεβαίωση εξόδου των εμπορευμάτων, από 
τις επί μέρους πράξεις επί των «Καταστάσεων Πωληθέ¬ 
ντων Αποταμιευμένων Εμπορευμάτων». 

5. Μετά την τακτοποίηση της «Συγκεντρωτικής Διασά¬ 
φησης Επανεξαγωγής», ως προς την απόδειξη της επα¬ 
νεξαγωγής, κατά τα οριζόμενα στην προηγούμενη παρά¬ 
γραφο, παραδίδεται στον διαχειριστή - αποταμιευτή 
(Εταιρεία Κ.Α.Ε Α.Ε) θεωρημένο το Νο 3 αντίτυπο αυτής, 
στο οποίο επισυνάπτονται ακριβή φωτοαντίγραφα των 
προσαρτημένων στην διασάφηση, ημερησίων «Καταστά¬ 
σεων Πωληθέντων Αποταμιευμένων Εμπορευμάτων» και 
τηρείται στο αρχείο του, προκειμένου να αποδεικνύεται 
σε κάθε έλεγχο η εξαγωγή των εμπορευμάτων. 

6. Πέραν αυτών, στη Συγκεντρωτική Διασάφηση Επανε¬ 
ξαγωγής και στη θέση 1, αναγράφεται ο κωδικός ΕΧ3 
(Επανεξαγωγή), στη θέση 37 ο κωδικός 31-71 και στη θέ¬ 
ση 40, οι αριθμοί των διασαφήσεων αποταμίευσης, από 
τις οποίες προέρχονται τα πωληθέντα εμπορεύματα, 
προκειμένου να τακτοποιούνται, ως προς την πίστωσή 
τους, είτε δια του Ο.Π.Σ.Τ, είτε χειρόγραφα. 

Άρθρο 8 

Λογιστικός έλεγχος 

1. Ο λογιστικός έλεγχος ενεργείται από το Τελωνείο 


Ελέγχου σύμφωνα με τα οριζόμενα στο άρθρο 27 της 
Τ1460/10/Γ0019/21.3.2020 Α.Υ.Ο. 

2. Τα υπόλοιπα που προσδιορίζονται από τον έλεγχο 
της λογιστικής αποθήκης καταμετρώνται και επαληθεύο¬ 
νται με την συνδρομή των αρμοδίων Τελωνείων Εξόδου 
(φυσικός έλεγχος). 

Άρθρο 9 

Παραβάσεις κυρώσεις 

1. Στη περίπτωση, που δεν αποδεικνύεται η πώληση και 
εξαγωγή των εμπορευμάτων κατά τα ανωτέρω, εφαρμό¬ 
ζονται οι διατάξεις του Καν. (ΕΟΚ) 2913/92, άρθρα 201- 
216, «Περί γένεσης Τελωνειακής Οφειλής» και αφού βε¬ 
βαιωθούν οι οφειλόμενες επιβαρύνσεις, επιδιώκεται η εί¬ 
σπραξη τους από τον διαχειριστή-αποταμιευτή. Σε 
περίπτωση μη καταβολήςτους, καταπίπτουν οι εγγυήσεις 
που έχουν κατατεθεί για την λειτουργία της αποθήκης 
αποταμίευσης καθώς και οι πρόσθετες εγγυήσεις που 
έχουν κατατεθεί για την διενέργεια των λιανικών πωλήσε¬ 
ων. 

2. Πέραν της βεβαίωσης των επιβαρύνσεων, εφόσον 
στοιχειοθετείται παράβαση καταλογίζονται οι προβλεπό- 
μενες ποινές και πρόστιμα, σύμφωνα με το Ν. 2960/01 
«Εθνικός Τελωνειακός Κώδικας». 

Άρθρο 10 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Ιουλίου 2003 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Α4/503 (2) 

Συγκρότηση Συνεργείων ελέγχου έρευνας αγοράς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 (ΦΕΚ.185/Α/25.8.1988) «Οργανισμός Υπ. 
Εμπορίου» όπως τροποποιήθηκε μεταγενέστερα και ισχύει. 

3. Το Π.Δ. 27/96 (ΦΕΚ. 19.7.1996) «συγχώνευση των 
Υπουργείων Τουρισμού, Βιομηχανίας, Ενέργειας Τεχνο¬ 
λογίας και Εμπορίου στο Υπουργείο Ανάπτυξης». 

4. Την Β3 -95/17.7.2003 κοινή απόφαση του Πρωθυπουρ¬ 
γού και του Υπουργού Ανάπτυξης περί ανάθεσης αρμοδιο¬ 
τήτων στον Υφυπουργό Ανάπτυξης Κίμωνα Κουλούρη 

5. Την ανάγκη ελέγχου των πάσης φύσεως παρεχομέ- 
νων υπηρεσιών και ελέγχου των μετρικών οργάνων που 
στοχεύουν στην αποσυμπίεση των παρατηρούμενων 
πληθωριστικών φαινομένων, αποφασίζουμε: 

1. Τη συγκρότηση συνεργείων, για τη διενέργεια έρευ¬ 
νας αγοράς, για το χρονικό διάστημα από 1/9/2003 μέχρι 
31/12/2003 από υπαλλήλους της Δ/νσης Τιμών Παροχής 
Υπηρεσιών της Γ.Γ. Εμπορίου του Υπουργείου Ανάπτυ¬ 
ξης. Τα συνεργεία ελέγχου θα εργάζονται όλες τις εργά¬ 
σιμες απογευματινές ώρες από 15η έως 22α ώρα. 

2. Έργο των συνεργείων ελέγχου είναι η διαπίστωση 
της εφαρμογής των διατάξεων του Αγορανομικού Κώδι¬ 
κα, των Αγορανομικών Διατάξεων και Αποφάσεων που 
ισχύουν Ειδικότερα: 





15942 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Η παρακολούθηση της διαμόρφωσης των τιμών σε 
όλες τις παρεχόμενες υπηρεσίες (ιδ. Εκπαιδευτήρια, 
ΡαιΈίηςι, Καταστήματα εστίασης και αναψυχής κ.λ.π.) 
έλεγχοι μετρικών οργάνων και εμπορικών συναλλαγών. 

3. Την ευθύνη για τον συντονισμό και την παρακολού¬ 
θηση του έργου των συνεργείων έρευνας αγοράς, έχει η 
Δ/ντριατης Δ/νσης Τιμών Παροχής Υπηρεσιών Κα. Ευγε¬ 
νία Αλεξοπούλου και ο Τμηματάρχης κ. Αλεξ. Αλβανός. 

4. Ανώτατο όριο συνολικής απασχόλησης για κάθε 
Υπάλληλο για το χρονικό διάστημα (420) ώρες. 

ΚΑΤΑΣΤΑΣΗ ΥΠΑΛΛΗΛΩΝ ΤΗΣ Δ/ΝΣΗΣ 

1. Αλεξοπούλου Ευγενία 

2. Αργυρόπουλος Γ ιώργος 

3. Κόκκαλη Ιωάννα 

4. Αλβανός Αλέκος 

5. Καραβασίλη Γεωργία 

6. Φωτοπούλου Καλιρρόη 

7. Παπακώστα Κων/να 

8. Κορβέση Καλλιόπη 

9. Καρόπουλος Βασίλης 

10. Ανδρεοπούλου Δήμητρα 

11. Λέγγας Αλέξανδρος 

12. Κουνενής Γ ιώργος 

13. Σαράντη Αικατερίνη 

14. Βασιλειάδης Χρήστος 

15. Σταμογιαννόπουλος Βασίλης 

5. Η απόφαση αυτή ισχύει για ένα τετράμηνο 

6. Να δημοσιευθεί σε περίληψη στην Εφημερίδατης Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. Φ.40222/14549/3035 (3) 

Καθορισμός αριθμού των προσώπων που μπορεί το Τα¬ 
μείο Πρόνοιας Δικηγόρων Αθηνών να αναθέσει έργο 
με μίσθωση. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 6του Ν. 2527/97 και του άρ¬ 
θρου 17του Ν. 2747/99. 

2. ΤηνΔΙΠΠ/Φ.ΕΓΚΡ.7/184/7943/9.6.2003 απόφαση της 
Επιτροπής του άρθρου 2 παρ. 1 της 55/98 ΠΥΣ. 

3. Την από 20.11.2002 γνωμοδότηση του Νομικού Συμ¬ 
βουλίου του Ταμείου Πρόνοιας Δικηγόρων Αθηνών. 

4. την 80088/31.10.2001 (ΦΕΚ 1485/3/31.10.2001) από¬ 
φαση ανάθεσης αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων. 

5. Την απόφαση ΔΙΔΙΚ/Φ1/2/13773/16.7.2003 (ΦΕΚ 
958/Β/16.7.2003) του Πρωθυπουργού και του ΥΠΕΣΔΔΑ 
«Ανάθεση αρμοδιοτήτων στον Υφυπουργό ΕΣΔΔΑ Νίκο 
Μπίστη», αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Πρόνοιας Δικηγόρων Αθηνώννα αναθέσειέργο με 
μίσθωση, σε δύο (2) ελεγκτές γιατρούς για τον έλεγχο ια¬ 


τροφαρμακευτικής περίθαλψης των ασφαλισμένων του, 
για το χρονικό διάστημα ενός (1) έτους. 

Οι παραπάνω ιατροί θα πρέπει να έχουν πτυχίο ιατρικής 
σχολής ΑΣΕ της ημεδαπής ή ισότιμο πτυχίο αντίστοιχης 
σχολής της αλλοδαπής και άδεια άσκησης επαγγέλμα¬ 
τος. 

Η συνολική ετήσια αμοιβή τους θα ανέλθει στο ποσό 
των είκοσι τεσσάρων χιλιάδων (24.000) ευρώ, σχετική δε 
πίστωση έχει εγγράφει στον προϋπολογισμό του Ταμεί¬ 
ου, έτους 2003. 

Τ ο έργο τους δεν ανάγεται στον κύκλο των καθηκόντων 
των υπαλλήλων του Ταμείου, δεν θα συνοδεύεται με το 
ωράριο λειτουργίας της υπηρεσίας και η εκτέλεσή του θα 
παρακολουθείται από τη Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Ν. ΜΠΙΣΤΗΣ Ρ. ΣΠΥΡΟΠΟΥΛΟΣ 

-♦- 

Αριθ. 7675 (4) 

Τροποποίηση Οργανισμού Εσωτερικής Υπηρεσίας του 
Δήμου Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξειςτου Ν. 2539/97. 

3. Τις διατάξειςτου άρθρου 8 παρ. 5του Ν. 2307/95. 

4. Την 6375/19.7.1999 απόφαση του Γενικού Γραμμα¬ 
τέα Περιφέρειας Δυτικής Μακεδονίας περί έγκρισης του 
Οργανισμού Εσωτερικής Υπηρεσίας του Δήμου Κοζάνης. 

5. Την 291/2003 απόφαση του Δημοτικού Συμβουλίου 
Κοζάνης. 

6. Την από 29-07-2003 (01 /2003 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθρ. 8 παρ. 4του Ν. 2307/95. 

7. Την 4196/20.7.2001 (ΦΕΚ 988/Β/2001) απόφαση της 
Γενικής Γραμματέας Περιφέρειας Δυτικής Μακεδονίας, 
που αφορά την μεταβίβαση εξουσίας υπογραφής στον 
Γ ενικό Διευθυντή της Περιφέρειας, αποφασίζουμε: 

Τροποποιούμε την αριθ. 6375/19.7.1999 απόφαση του 
Γενικού Γραμματέα Περιφέρειας Δυτικής Μακεδονίας 
περί έγκρισης του Οργανισμού Εσωτερικής Υπηρεσίας 
του Δήμου Κοζάνης ως ακολούθως: 

Στο τέλος του άρθρου 1 προστίθεται η παρακάτω Διεύ¬ 
θυνση: 

9. Διεύθυνση Δημοτικής Αστυνομίας 
Άρθρο 2 

Καταργείται η παρ.5 Ε Τμήμα Ειδικής Υπηρεσίας και το 
καταργούμενο γραφείο επίσης χορήγησης αδειών κατα¬ 
στημάτων υγειονομικού ενδιαφέροντος μεταφέρεται στο 
Τμή μα Διοίκησης της Δ/νσης Διοικητικών και οικονομικών 
υπηρεσιών με στοιχεία στ'. 

Προστίθεται υπηρεσία στο τέλος του άρθρου: 

9. Δ/νση Δημοτικής Αστυνομίας 

α. Τμήμα Διοικητικής Υποστήριξης 

β. Τμήμα ελέγχου κυκλοφορίας και στάθμευσης οχημά¬ 
των 

γ. Τμήμα προστασίας περιβάλλοντος -ελέγχου κατ/των 
και κοινοχρήστων χώρων. 

Άρθρο 3 

ΘΕΣΕΙΣ - ΚΛΑΔΟΙ - ΕΙΔΙΚΟΤΗΤΕΣ 
ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
Κατηγορία Πανεπιστημιακής εκπαίδευσης 
Προστίθεται στον κλάδο ΠΕ3 Πολιτικών Μηχανικών μια 
(1) θέση και στο σύνολό τους καθορίζονται σε δέκα τέσ¬ 
σερις (14). 

Προστίθεται στον κλάδο ΠΕ5 Ηλεκτρολόγων Μηχανο¬ 
λόγων Μια (1) θέση και στο σύνολό τους καθορίζονται σε 
έξι (6) 

Προστίθεται νέος κλάδος ΠΕ23 και προβλέπονται (8) 
θέσεις και στο σύνολό τους καθορίζονται σε οκτώ (8) θέ¬ 
σεις. 

Κατηγορία Τεχνολογικής Εκπαίδευσης 
Προστίθεται στον κλάδο ΤΕ11 Εποπτών Δημόσιας Υγεί¬ 
ας μια (1) θέση και στο σύνολο καθορίζονται σε δύο (2) 
θέσεις. 

Προστίθενται στον κλάδο ΤΕ 17 Διοικητικών -Λογιστικών 
δυο (2) θέσεις και στο σύνολό τους καθορίζονται σε έντε¬ 
κα (11) θέσεις. 

Προστίθεται νέος κλάδος ΤΕ23 και προβλέπονται εννέα 
(9) θέσεις και στο σύνολό τους καθορίζονται σε εννέα (9) 
θέσεις. 

Κατηγορία Δευτεροβάθμιας Εκπαίδευσης 
Καταργούνται στον κλάδο ΔΕ 23 Ειδικού Προσωπικού 
είκοσι πέντε (25) θέσεις και στο σύνολό τους καθορίζο¬ 
νται σε τριάντα εννέα (39). 

Ήτοι σύνολο προστιθεμένων οργανικών θέσεων είκοσι 
πέντε (25). 

Σύνολο καταργουμένων οργανικών θέσεων είκοσι πέ¬ 
ντε (25) 

Προστίθεται στο τέλος του άρθρου παράρτημα, που 
συμπεριλαμβάνει το σύνολο των θέσεων της Δημοτικής 
Αστυνομίας: 

ΠΕΙ μια (1) υφιστάμενη 
ΠΕ3 μια (1) 

ΠΕ5 μια (1) 

ΠΕ23 οκτώ (8) 

ΤΕ11 δυο (2) έκτων οποίωνη μια (1) υφιστάμενη 
ΤΕ17 δυο (2) 

ΤΕ23 εννέα (9) 

ΔΕΙ έξι (6) υφιστάμενες 

ΔΕ23 τριάντα εννέα (39) εκ των οποίων οι 25 υφιστάμε¬ 
νες 

Γ ενικό Σύνολο Δ/νσης εξήντα εννέα (69) άτομα 
Επομένως το Σύνολο των προβλεπόμενων τακτικών ορ¬ 
γανικών θέσεων με σχέση εργασίας Δημοσίου Δικαίου 
ανέρχεται σε 429. 

Άρθρο 4 

Προστίθεται στο τέλος του άρθρου παρ.9 
Καθήκοντα -αρμοδιότητες Δημοτικής Αστυνομίας 
9. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

1) Ο Δ/ντής εποπτεύει, ελέγχει, μεριμνά, συντονίζει και 
φροντίζει για την σωστή λειτουργία των τμημάτων που 
υπάγονται στη Δ/νσή του. Συνεργάζεται με τους προϊστα¬ 
μένους των τμημάτων και επιλύει τυχόν προβλήματα στα 
πλαίσια των αρμοδιοτήτων του. 


2) Τοποθετεί και μετακινεί στα τμήματα το προσωπικό 
της Δ/νσης κατά τις εκάστοτε υπηρεσιακές ανάγκες της 
Δ/νσης του και ανεξάρτητα της σύνθεσης ανά τμήμα. 

3) Παρίσταται στις συνεδριάσεις του Δημ. Συμβουλίου 
καιτηςΔημ. Επιτροπής όταν έχουν γραφεί στην ημερήσια 
διάταξη θέματα της Δ/νσης του και δίνει απαντήσεις σε 
τυχόν ερωτήματα της Διοίκησης και των Δημοτικών Συμ¬ 
βούλων. 

Δια του προσωπικού του γραφείου: 

4) Χρεώνει την ημερήσια αλληλογραφία της Δ/νσης. 

- Εκδίδει και συνυπογράφει μετά του Δημάρχου τις εκ¬ 
θέσεις ανάληψης δαπανών, καθώς και τους αντίστοιχους 
λογαριασμούς επί προμηθειών αρμοδιότητας της 
Δ/νσης. 

- Συντάσσει την ετήσια έκθεση πεπραγμένων της 
Δ/νσης. Συντάσσει τις διακηρύξεις όλων των προς ανάθε¬ 
ση μελετών και των λοιπών σχετικών θεμάτων. Εισηγείται 
στο Δημοτικό Συμβούλιο επί θεμάτων της Δ/νσης. 

- Τηρεί βιβλίου αλφαβητικού πρωτοκόλλου εισερχομέ¬ 
νων και εξερχόμενων στη Δ/νση αιτήσεων και εγγράφων, 
επί των οποίων επιλαμβάνεται την διεκπεραίωση τους τη¬ 
ρώντας συγχρόνως και το σχετικό αρχείο. 

Α. Τμήμα Διοικητικής Υποστήριξης 

Αρμοδιότητες του τμήματος: 

1. Έχει τον έλεγχο της τήρησης των διατάξεων που 
αφορούντις κάθε είδους κανονιστικές αποφάσεις που εκ¬ 
δίδει το Δημοτικό Συμβούλιο, καθώς και την επιβολή των 
πάσης φύσεως προστίμων που6 καθορίζονται με τις κα¬ 
νονιστικές αποφάσεις (άρθρο 37 Π.Δ/τος 410/95). 

2. Εκδίδει την βεβαίωσης μόνιμης κατοικίας για μετα¬ 
δημότευση (άρθρο 32 του Ν.1516/85 (Α20) και άρθρο 18 
τουΠ.Δ. 410/95. (Α231). 

3. Έχει τον έλεγχο επιχειρήσεων τουριστικού ενδιαφέ¬ 
ροντος, σχετικά με την εφαρμογή της τουριστικής νομο¬ 
θεσίας (βεβαίωση παραβάσεων, εκτέλεση διοικητικών 
κυρώσεων κλπ. [Ν. 393/76 (Α 199), Ν. 2160/93 (Α 118)]. 

4. Θεωρεί τους τιμοκαταλόγους των δωματίων των ξε¬ 
νοδοχειακών επιχειρήσεων και καταλυμάτων [άρθρο 14 
της 503007/76 απόφασης του Γ.Γ.ΕΟΤ, η οποία κυρώθη¬ 
κε με το άρθρο 8του Ν. 1652/86 (Α 167) και η ΚΥΑ 1947/94 
(Β 846)]. 

5. Συγκεντρώνει τις κλήσεις των παραβάσεων και τις 
αποστέλλει στην αρμόδια υπηρεσία για βεβαίωση και εί¬ 
σπραξη των ανάλογων ποσών. Συνεργάζεται επί των εν¬ 
στάσεων ή αιτήσεων επί των κλήσεων και δίνει τις ανα¬ 
γκαίες πληροφορίες επί των θεμάτων αυτών για την εκδί¬ 
κασή τους. 

6. α) Παρέχει διοικητική υποστήριξη σε όλη τη Δ/νση. 

β) Τηρεί πρωτόκολλο εισερχόμενης και εξερχόμενης 

αλληλογραφίας στη Δ/νση. 

γ) Συγκεντρώνειτα ημερήσια δελτία εργασίας όλωντων 
εργαζομένων της Δ/νσης. 

7. Ρυθμίζει τη διάθεση των πάσης φύσεως οχημάτων ή 
δίκυκλων μηχανών της υπηρεσίας ανάλογα με τις καθη¬ 
μερινές ανάγκες της Δ/νσης και τηρεί τα σχετικά βιβλία 
και δελτία. 

8. Παραλαμβάνει τις αιτήσεις για νομιμοποίηση αλλο¬ 
δαπών (Ν.2910/01), ελέγχει τα δικαιολογητικά και τα δια¬ 
βιβάζει στην αρμόδια κατά περίπτωση υπηρεσία αλλοδα¬ 
πών και μετανάστευσης. Διενεργεί περαιτέρω κατά τα 
οριζόμενα στην εν λόγω νομοθεσία. 

Β) Τμήμα Ελέγχου Κυκλοφορίας και Στάθμευσης οχη¬ 
μάτων 

Αρμοδιότητες του Τμήματος: 

1. Έχει τον έλεγχο της τήρησης των διατάξεων που 
αφορούν την κυκλοφορία και την στάθμευση των οχημά¬ 
των [άρθρο 34 του Ν. 2696/99 Κ.Ο.Κ. (Α 57)]. Ο έλεγχος 
για τη στάθμευση των πάσης φύσεως οχημάτων εκτείνε¬ 
ται τόσο στους χώρους ελεγχόμενης στάθμευσης (παρ¬ 
κόμετρα) όσο και σε χώρους εκτός αυτών. Για την άσκη¬ 
ση της αρμοδιότητας αυτής εφαρμόζονται οι διατάξεις 
του άρθρου 26 παρ. 1 του Ν. 1080/80 και των άρθρων 104 
και 105 του Ν. 2696/99 (Α 57). 

2. Τον έλεγχο τηςτήρησηςτων διατάξεωνπου αφορούν 
τη σήμανση των εργασιών που εκτελούνται στις οδούς 
[άρθρο 9 του Ν. 2696/99 (Α 57)]. 

3. Τονέλεγχοτηςτήρησηςτωνδιατάξεωνπου αφορούν 
τη ρύθμιση της κυκλοφορίας με υποδείξεις και σήματα 
τωντροχονόμων [άρθρο 3 του Ν. 2696/99 (Α57)]. 

4. Τον έλεγχοτηςτήρησηςτων διατάξεωνπου αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς, στο δημοτικό ή κοι¬ 
νοτικό δίκτυο [άρθρο 47 του Ν. 2696/99 (Α 57)]. 

5. Τον έλεγχοτηςτήρησηςτων διατάξεωνπου αφορούν 
τις εκπομπές ρύπων, θορύβων, κλπ. από οχήματα [άρθρο 
15 παρ. 1 του Ν. 2696/99 (Α57)} 

Γ) Τμήμα Προστασίας Περιβάλλοντος - Ελέγχου κατα¬ 
στημάτων & Κοινόχρηστων χώρων. 

Αρμοδιότητες του Τ μήματος. 

1. Έχει τον έλεγχο της τήρησης των διατάξεων που 
αφορούν την καθαριότητα, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος [άρθρο 24 Π.Δ. 410/94 (Α 231)]. Ο 
έλεγχος για την καθαριότητα εκτείνεται σε όλους τους 
δημόσιους, δημοτικούς, κοινοτικούς και κοινόχρηστους 
χώρους και σε τόπους αγοράς.Γιατην άσκηση της αρμο¬ 
διότητας αυτής εφαρμόζονται οι διατάξεις του Ν.Δ. 805/7 
(Α 1) και του άρθρου 26 παρ. 1 του Ν. 1080/80 (Α246). Ο 
έλεγχος της αποχέτευσης περιλαμβάνει και την παρε- 
μπόδιση επιχωμάτωσης ή δόμησηςτης φυσικής ροήςτων 
χειμάρρων, τον έλεγχο των νερών που χύνονται στους 
χείμαρρους και ποταμούς για να μην περιέχουν λύματα 
βιομηχανικών και βιοτεχνιών, επιχειρήσεων ή οικιών, τον 
έλεγχο για παράνομες συνδέσεις ακινήτων με υδροφό¬ 
ρους αγωγούς, ή αγωγούςτωνακάθαρτωνή βρόχινωννε- 
ρών ως και παράνομες επεκτάσεις των αγωγών αυτών. 
Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. Ο 
έλεγχος για τη μόλυνση του περιβάλλοντος εκτείνεται σε 
κάθε πηγή και αιτία παροδική ή μόνιμη που προκαλεί ρύ¬ 
πανση ή μόλυνση στο φυσικό περιβάλλον (γη, αέρα, πο¬ 
τάμια, λίμνες, θάλασσες κλπ). Στον έλεγχο υπόκεινται και 
οι εστίες καύσεως πάσης φύσεως κτιρίων, (οικίες, ξενο¬ 
δοχεία, καταστήματα, νοσοκομεία, βιοτεχνίες, βιομηχα¬ 
νίες κλπ.) ως και η ηχορύπανση. Ο έλεγχος για τη μόλυν¬ 
ση του περιβάλλοντος περιλαμβάνει και τη ρύπανση από 
οσμές, από εγκατάλειψη στερεών αντικειμένων ή υπο¬ 
λειμμάτων σε δημόσιους και ιδιωτικούς χώρους, που δη- 
μιουργούνται από κάθε είδους δραστηριότητα. Η προ¬ 
στασία του υπογείου υδατικού δυναμικού περιλαμβάνει 
και τον έλεγχο για την πρόληψη παράνομου ανοίγματος 
πηγαδιών και εκτέλεση γεωτρήσεων, τον έλεγχο της υπε- 
ράντλησης που δημιουργεί κινδύνους εξάντλησης και 


ελάττωσης του υπόγειου υδατικού δυναμικού, τον έλεγ¬ 
χο της παράνομης πώλησης, διάθεσης, μεταφοράς ή αλ¬ 
λαγής χρήσεως, την προστασία από τη ρύπανση και μό¬ 
λυνση τόσο των υπόγειων όσο και των επιφανειακών νε¬ 
ρών. 

2. Τον έλεγχο τηςτήρησηςτων διατάξεωνπου αφορούν 
τη λειτουργία των εμποροπανηγύρεων (άρθρο 24 
Π.Δ/τος 410/95). 

3. Τον έλεγχο τηςτήρησηςτων διατάξεωνπου αφορούν 
τη λειτουργία των πάσης φύσεως επιτηδευμάτων και 
επαγγελμάτων (άρθρο 24 Π. Δ/τος 410/95). 

4. Τον έλεγχο τηςτήρησηςτων διατάξεωνπου αφορούν 
τη λειτουργία δημοτικών εργαστηρίων και τον έλεγχο των 
υγρών, στερεών και αέριων αποβλήτων, της ρύπανσης 
των υδάτων και της θάλασσας (άρθρο 24 Π. Δ/τος 
410/95). 

5. Τον έλεγχο τηςτήρησηςτων διατάξεωνπου αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις (άρθρο 24 Π. Δ/τος 410/95). 

6. Τον έλεγχο τηςτήρησηςτων διατάξεωνπου αφορούν 
την δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους (άλση, κή¬ 
πους κλπ), (άρθρο 24 Π. Δ/τος 410/95). 

7. Τον έλεγχο τηςτήρησηςτων διατάξεωνπου αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α.Ν. 445/37 (Α 22) και 446/37 (Α 23) (άρθρο 24 
Π. Δ/τος 410/95). 

8. Τον έλεγχο τηςτήρησηςτων διατάξεωνπου αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη (Β 593) (άρθρο 24 Π. Δ/τος 410/95). 

9. Τον έλεγχο τηςτήρησηςτων διατάξεωνπου αφορούν 
την εγκατάσταση και λειτουργία ψυχαγωγικών παιδιών 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/91 (Α 206) (άρθρο 
24 Π. Δ/τος 410/95). 

10. Τον έλεγχο για την εφαρμογή των διατάξεων για την 
κοινή ησυχία, την καθαριότητα και αισθητική των πόλεων, 
ευκοσμία και ευταξία [Αστ. διατάξεις 6/96 (Β 1028) και 
3/96 (Β 15) άρθρο 17 της Υγειονομικής διάταξης 
Υ1 β/2000/1995 και άρθρο 417 Π.Κ. (Β 343)]. 

11. Τον έλεγχο της τήρησης των διατάξεων που αφο¬ 
ρούν τη λειτουργία των καταστημάτων και επιχειρήσεων 
υγειονομικού ενδιαφέροντος, θεάτρων, κινηματογρά¬ 
φων, ψυχαγωγικών παιδιών, εκμίσθωσης μοτοποδηλά¬ 
των [Α.Ν. 2520/40 (Α273), Ν. 2323/95 (Α 145), Π.Δ. 180/79 
(Α 175) όπως ισχύει, Υγειονομικές και Αστυνομικές διατά- 

ξεις] - 

12. Τον έλεγχο της τήρησης των διατάξεων του Γενικού 
Οικοδομικού Κανονισμού και των διατάξεων για τις επι¬ 
κίνδυνες οικοδομές [Ν. 1577/85 (Α210), Ν. 651 /77 (Α207), 
Ν. 1647/86 )Α 14) και Π.Δ. της 13.4.1929 (Α 153)] και άρ¬ 
θρο 27παρ.3 του Γενικού Οικοδομικού Κανονισμού Ν. 
1577/85 (Α210). Γιατον έλεγχο της οικοδόμησης, το προ¬ 
σωπικού της Δημοτικής Αστυνομίας, δικαιούται να εισέρ¬ 
χεται σε αυλές, σε ανεγειρόμενες οικοδομές και πάσης 
φύσεως κτίσματα, σύμφωνα με τις ισχύουσες διατάξεις 
και να ελέγχει την ύπαρξη άδειας οικοδόμησης σε ισχύ, 
την αναγραφή του αριθμού της, τηντήρηση των όρων κά¬ 
θε άλλης σχετικής αδείας. 

13. Τον έλεγχο της τήρησης των διατάξεων για την επί¬ 
βλεψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 
1073/81 (Α 260)]. 

14. Τον έλεγχο της τήρησης των διατάξεων για το ωρά¬ 
ριο λειτουργίας των κέντρων διασκέδασης και των συνα¬ 
φών καταστημάτων, καθώς και των εμπορικών καταστη¬ 
μάτων [άρθρο 23,24 και 46του Ν. 2224/94 (Α 112), άρθρο 
8του Ν. 2207/94 (Α65), άρθρο 14παρ.2του Ν. 2194/94 (Α 
34) και ΚΥΑ 1011 /22/19-ιβ/94 (Β 724), όπως τροποποιήθη¬ 
κε μετηνΚΥΑ 1011/22/19-κθ’ 1995 (Β 1055)]. 

15. Την αφαίρεση άδειας οικοδομής για ασφαλιστικές 
εισφορές [άρθρο 41 παρ.2 Κανονισμού Ασφάλισης ΙΚΑ 
816/Β’65, όπως αντικαταστάθηκε με την παρ. 3 ΑΥΚΥ Φ 
21/21/1473/1972 (Β 324)]. 

16. Την επιθεώρηση αμαξωμάτων κοντινών ως προς την 
εμφάνισή τους [απόφαση Υπουργού Εμπορίου ΚΙ 
2113/95 (Β 786)]. 

17. Την προστασία σπηλαίων [απόφαση ΥΠ.Π.Ε 34593/ 
1983 (Β 3988) σε συνδυασμό με ΚΥΑ ΓΝΟΣ/57263/1994 (Β 
894)]. 

18. Τον έλεγχο της τήρησης των διατάξεων που αφο- 
ρούντην αλιεία στα εσωτερικά ύδατα (λιμνοθάλασσες, λί¬ 
μνες, ιχθυοτροφεία, ποταμοί) [Β.Δ. 666/66 )Α 160), 
Ν.Ν.420/1970 (Α27), Ν.2040/1992 (Α70) καιάρθροδτου 
Ν.2332/95 (Α 181)]. 

19. Την εφαρμογή και τήρηση των διατάξεων που αφο¬ 
ρούν τους χώρους εγκατάστασης πλανόδιων νομάδων 
{Υγειονομική διάταξη Α5/696/1983 (Β 324)]. 

20. Τον έλεγχο της τήρησης των διατάξεων για την 
προστασία του αστικού καιπεριαστικού πρασίνου. 

21. Τις αρμοδιότητες της Αγροφυλακής σε τοπικό επί¬ 
πεδο όπως αυτές ορίζονται από τις διατάξεις του Ν.Δ 
3030/1954 (Α 244) «περί Αγροφυλακής» όπως αυτό έχει 
συμπληρωθεί και τροποποιηθεί μεταγενέστερα και ιδίως: 
Η φρούρηση των αγροτικών κτημάτων για την πρόληψη 
της κλοπής, της φθοράς και των άλλων αδικημάτων. Η 
προανάκριση γι’ αυτά τα αδικήματα και η δίωξη και η εκ¬ 
δίκαση όσων διώκονται σε βαθμό πταίσματος κατά τους 
ορισμούς του ανωτέρω Νόμου. Η αστυνομία για τα αρ¬ 
δευτικά ύδατα σύμφωνα με τον ανωτέρω Νόμο και τις λοι¬ 
πές συναφείς διατάξεις. Οι αρμοδιότητες της αγροφυλα¬ 
κής εκτείνονται στην αγροτική έκταση, αναφέρονται στα 
αγροτικά κτήματα, τα ακίνητα και κινητά τα χρησιμοποι¬ 
ούμενα για αγροτικές ή κτηνοτροφικές εργασίες ή σχετι- 
ζόμενα με τέτοιες εργασίες όπως αυτά αναφέρονται ειδι¬ 
κότερα στον ως άνω Νόμο και τις λοιπές σχετικές διατά¬ 
ξεις. 

22. Τον έλεγχο της τήρησης των διατάξεων που αφο¬ 
ρούν την κατάληψη κοινοχρήστων χώρων [άρθρο 13 του 
Β.Δ. 24-9/20-10-88 (Α 171), όπως αντικαταστάθηκε με το 
άρθρο 8του Ν. 1080/80 (Α 246), το άρθρο 54 παρ.4του Ν. 
1416/84 (Α 18),το άρθρο 26παρ.4του Ν.1828/89 (Α2) και 
το άρθρο 6 εδάφιο τρίτο του Ν. 1800/90 (Α 125) σε συν¬ 
δυασμό με το άρθρο 458 του Π.Κ. όπως αντικαταστάθηκε 
με το άρθρο 1 παρ.12του Ν. 2207/94 (Α65) σε συνδυασμό 
με διατάξεις που αναφέρονται στο υπαίθριο εμπόριο χω¬ 
ρίς άδεια επέκτασης καταστημάτων]. 

23. Τον έλεγχο της τήρησης των διατάξεων που αφο¬ 
ρούν το υπαίθριο εμπόριο και τις λαϊκές αγορές. [Ν. 
2323/95 (Α 145), απόφ. Υφυπουργού Εμπορίου ΚΙ 2113/95 
(Β 786) και απόφαση του Υπουργού Εμπορίου Α- 2 
6813/95 (Β 1085). 


24. Την φύλαξη των δημοτικών ή κοινοτικών εγκατα¬ 
στάσεων και της δημοτικής ή κοινοτικής περιουσίας. 

Η υπηρεσία της Δημοτικής Αστυνομίας λειτουργεί όλο 
το 24ωρο σύμφωνα με το άρθρο 15 παρ.8 του Π.Δ. 
23/2000. 

Άρθρο 10 

Θέσεις Προϊστάμενων 

Δ/νση Δημοτικής Αστυνομίας ΠΕ23 ή ΤΕ23 και ελλείψει 
αυτών ΠΕΙ ή ΤΕ17 

Τμήμα Διοικητικής Υποστήριξης ΠΕΙ ή ΠΕ23 ή ΤΕ17 ή 
ΤΕ23ήΔΕ1 ήΔΕ23 

Τμήμα ελέγχου κυκλοφορίας και στάθμευσης οχημά¬ 
των ΠΕ23 ή ΤΕ23 και ελλείψει αυτών ΠΕΙ ή ΤΕ17 

Τμήμα προστασίας περιβάλλοντος- ελέγχου καταστη¬ 
μάτων και κοινοχρήστων χώρων ΠΕ23 ή ΤΕ23 και ελλείψει 
αυτών ΠΕΙ ή ΤΕ17. 

Καταργείται η θέση του προϊσταμένου από το τμήμα ει¬ 
δικής υπηρεσίας στο οποίο προβλεπόταν κλάδου ΤΕ 22 
και ελλείψει αυτού ΔΕΙ. 

Κατά τα λοιπά ισχύειη αριθ. 6375/19-07-1999 απόφαση 
του Γενικού Γραμματέα Περιφέρειας Δυτικής Μακεδο¬ 
νίας. 

Με την παρούσα απόφαση προκαλείται δαπάνη ύψους 
60.000 Ξ σε βάρος του προϋπολογισμού του Δήμου Κο¬ 
ζάνης για το έτος 2003 και στο εξής τους επόμενους προ¬ 
ϋπολογισμούς του Δήμου στους αντίστοιχους Κ.Α.. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 1 Αυγούστου 2003 

Με εντολή Γεν. Γραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 6473 (5) 

Τροποποίηση - Συμπλήρωση αποφάσεως περί συστάσε- 
ως του Ν.Π. «Σχολική Επιτροπή Δημοτικού Σχολείου 
Διμυλιάς και Νηπιαγωγείου Ελεούσας Δήμου Καμεί- 
ρου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις : α) των παρ. 8-15 του άρθρου 5 του Ν. 
1894/90 «Για την Ακαδημία Αθηνών και άλλες εκπαιδευτι¬ 
κές διατάξεις» (τ.Α' 110) και β) του άρθρου 203 του Δημο¬ 
τικού και Κοινοτικού Κώδικα Π.Δ. 410/95 (τ.Α'231). 

2. Την 94/2003 απόφαση του Δημοτικού Συμβουλίου 
Καμείρου για την τροποποίηση - συμπλήρωση αποφάσε¬ 
ως περί συστάσεως του Ν.Π. «Σχολική Επιτροπή Δημοτι¬ 
κού Σχολείου Διμυλιάς και Νηπιαγωγείου Ελεούσας Δή¬ 
μου Καμείρου». 

3. Τις διατάξεις των άρθρων 7, 9, 11, 12 και 18 του Ν. 
2503/1997. 

4. Τις διατάξεις του άρθρου 1 του Ν. 2081/92 και του άρ¬ 
θρου 1 του Ν. 2469/97. 

5. Τις διατάξεις του άρθρου 1 του Ν. 2647/1998. 

6. Την 4699/Β/29.8.97 (ΦΕΚ 891/τ.Β/9.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστά¬ 
μενους Δ/νσεων και Τμημάτων της Γ ενικής Δ/νσης της Πε¬ 
ριφέρειας στο Νομό Δωδ/σου», αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιεί την 165/4.12.2001 απόφαση του Δημοτικού 
Συμβουλίου Καμείρου, η οποία εγκρίθηκε με την αριθμ. 
15170/01/23.1.2002 απόφαση του Γ. Γ. Περιφέρειας Ν. Αι¬ 
γαίου και δημοσιεύθηκε στο αριθμ. 173 της 18.2.2002 
(τεύχος Β') Φ.Ε.Κ., για τη σύσταση του Ν.Π.Δ.Δ. με την 
επωνυμία: «Σχολική Επιτροπή Δημοτικού Σχολείου Διμυ- 
λιάς και Νηπιαγωγείου Ελεούσας» και συμπληρώνει σ’ 
αυτήν: 

ΔΙΟΙΚΗΣΗ 

Το Νομικό πρόσωπο θα διοικείται από επταμελές (7με- 
λές) Διοικητικό Συμβούλιο ,αποτελούμενο από: 

Α) Τον Πρόεδρο του Τοπικού Συμβουλίου Διμυλιάς 
Β) Δύο μέλη του Τοπικού Συμβουλίου Διμυλιάς 
Γ) Τον Διευθυντή του Δημοτικού Σχολείου Διμυλιάς 
Δ) Τον Διευθυντή του Νηπιαγωγείου Ελεούσας. 

Ε) Ένα εκπρόσωπο του Συλλόγου γονέων και κηδεμό¬ 
νων του Δημοτικού Σχολείου Διμυλιάς και 
Στ) Ένα εκπρόσωπο του Συλλόγου γονέων και κηδεμό¬ 
νων του Νηπιαγωγείου Ελεούσας. 

Οι εκπρόσωποι του Τοπικού Συμβουλίου θα ορίζονται 
μαζί με τους αναπληρωτές τους από το Δημοτικό Συμ¬ 
βούλιο . 

Πρόεδρος του Διοικητικού Συμβουλίου του Ν.Π. θα εί¬ 
ναι ο Πρόεδρος του Τοπικού Συμβουλίου ή άλλο αιρετό ή 
μη μέλος, που θα ορίζεται από το Δημοτικό Συμβούλιο. 


Η θητεία του Διοικητικού Συμβουλίου θα είναι τετραε¬ 
τής, ακολουθώντας τη Δημοτική περίοδο και θα λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου. 

Ρόδος, 14 Ιουλίου 2003 

Με εντολή Γ εν. Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

( 6 ) 

Χορήγηση άδειας άσκησης επαγγέλματος κοινωνικής 
λειτουργού στην Τσαμπίκα Εγγλέζου του Δημητρίου 
κατοίκου Απολλώνειου Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την 5230/18.7.2003 απόφαση του Νομάρχη Δωδε¬ 
κάνησου χορηγήθηκε άδεια άσκησης επαγγέλματος Κοι¬ 
νωνικής Λειτουργού στην Τσαμπίκα Εγγλέζου του Δημη¬ 
τρίου κατοίκου Απολλώνειου Ρόδου. 

Ο Νομάρχης 
Γ. ΜΑΧΑΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




